A kapitány naplója, csillagidő 47423.9.
Az Enterprise megérkezett a Boraal II-re, reagálva.
Worf hadnagy mostohatestvérének, Nyikolaj Rozsenykónak a segélykérő hívására,
aki kulturális megfigyelőként állomásozik a bolyón.
Elemzést, Mr. Data.
A bolygó légköre folyamatosan leépül, uram.
Elpusztítják az erős plazmonikus reakciók.
A sztratoszféra gyakorlatilag megsemmisült,
A felszínen számos radioaktív szélvihar észlelhető.
Ha a folyamat a jelenlegi ütemben zajlik, a bolygó 38 órán belül lakhatatlanná válik.
A vészjelzést csak négy napja fogtuk.
Miért késlekedett Dr. Rozsenykó ilyen sokáig?
Egy ilyen jellegű folyamat nagyon rövid idő alatt lép kritikus fázisba
és addig semmiféle előjel nem utal a közelgő katasztrófára.
Mi volt ez?
A leépülés közben felszabaduló energia néha plazmajellegű kitöréseket generál a légkörben.
Jelent ez veszélyt a hajóra? - Nem hinném.
De okozhat ideiglenes energiaingadozásokat és kisebb rendszerhibákat.
Kísérje figyelemmel a kitöréseket.
Mr. Worf, jutott már valamire?
Még nem érkezett válasz a hívásunkra.
Megpróbálom letapogatni a megfigyelőállomást.
Lehet, hogy megsérült és nem tud válaszolni.
A légköri zavarok jelentős mértékben rontják ugyan a szenzorok hatékonyságát,
de a megfigyelőállomás sértetlen, legalábbis az energiarendszere működik.
Viszont az épületben nem észleltem élőlényt.
Nemigen hagyta el a megfigyelőállomást...
Pláne nem ilyen körülmények között.
Kapitány.
Gyenge energiaszivárgást regisztráltam egy barlangrendszerből.
Mintha egy védőpajzs lenne. - Olyasmi nem lehet a bolygón.
A boraaliak nagyon alacsony technikai szinten állnak.
Kapitány, engedélyt kérek egy felderítőcsapat leküldésére.
Rendben. De tekintettel a bolygó helyzetére
tartanunk kell magunkat az Elsődleges Irányelvhez.
Ha lehetséges, kerülje az érintkezést a helyi lakossággal
és, hogy csökkentsük ennek kockázatát, egyedül megy.
Meg kell változtatnunk az arcvonásait is, hogy hasonlítson a boraaliakra.
Igenis, uram.
Aggódik Nyikolaj miatt, igaz?
Igen.
Közel állnak egymáshoz? - Testvérek vagyunk.
Alig beszélt róla. Milyen ember?
Nyikolaj idősebb, mint én és eléggé különbözőek vagyunk.
Sokat veszekedtünk gyerekkorunkban.
Ez egyáltalán nem szokatlan.
Nyikolaj mindig a saját feje után ment. Beiratozott a Csillagflotta Akadémiára,
de képtelen volt betartani a szabályokat.
Így egy év múlva otthagyta.
De van sok jó oldala is. Nagyszerű elme és nagy meggyőző erővel rendelkezik.
Született vezető. - Érdekesen hangzik.
Alig várom, hogy megismerjem.
Mit csinálsz itt?
Te nem a mi falunkból való vagy. Ki vagy te?
Ki ez?
A nevem Worf. Vándor vagyok.
Hogy élted túl azt a borzalmas vihart?
Azt hiszem, ezt a hangot ismerem... Worf, tényleg te vagy az?
Örülök, hogy látlak.
Amint látom, nagyon megváltoztál az elmúlt négy évben.
Nyikolaj?
Igen.
Ó, Worf.
Ő a testvérem, Worf. Segíteni fog nekünk.
Az űr a legvégső határ.
Ennek végtelenjét járja az Enterprise csillaghajó,
melynek feladata különös, új világok felfedezése;
új életformák, új civilizációk felkutatása;
és hogy eljusson oda, ahol még senki sem járt azelőtt.
Ha sikerült eljutnod ide, biztosan elállt a vihar. Ugye így van?
Kérlek, nem szeretnék... - Visszatérhetünk végre a felszínre?
Bocsássatok meg, de most beszélnem kell a bátyámmal.
Nyikolaj, megörültél?
Meghaltak volna, nekem pedig semmi kedvem nem volt a megfigyelőállomáson ülve végignézni.
Felállítottam egy pajzsgenerátort
hogy megvédjem a barlangot a sugárzástól, aztán idehoztam őket.
Mit mondtál nekik? - Boraalinak tartanak.
Legalább ennyi eszed volt.
Tudtam, hogy az Enterprise itt van valahol a közelben, ezért is küldtem a jelzést.
De azt nem tudtam, hogy te is itt leszel. Örülök, hogy itt vagy.
Nyikolaj, semmit sem tehetünk ezekért az emberekért.
A haláluk elkerülhetetlen.
Azt hiszem, erről elbeszélgetnék a kapitányoddal.
Én pedig biztos vagyok benne hogy neki is lesz egy-két szava hozzád.
Barátaim, a testvérem és én visszamegyünk a felszínre.
Worf élelmet hozott, segítek neki lehozni ide.
Nemsokára visszatérünk. - Túl veszélyes. A vihar...
Ne aggódj, Worf egy látnok. Megérzi, ha vihar készül.
Figyelmeztetni fog, ha veszély közeleg.
Igen, így van.
A mi látnokunk áldozatul esett az első viharnak.
Azóta nincs igazi vezetőnk. - Hadd menjek veletek.
Jól ismerem a környéket és segíthetek.
Ne aggódj Vorin. Worf és én vigyázunk magunkra. Hamarosan visszatérünk.
Doktor, gondolom tudatában van annak,
hogy a légkör leépülése ellen semmit sem tehetünk.
Akkor pedig miért csatlakozott hozzájuk?
Mert azt akartam, hogy legyen jövőjük...
Helyezzünk el egy légkörpajzsot a bolygón!
Ugyanúgy álcázhatjuk, mint a megfigyelőállomást és senki nem fogja megtudni, hogy ott van.
Ezt nem gondolhatja komolyan. - Dehogynem!
Tudom, hogy csak egy korlátozott területen védheti meg a légkört,
de legalább egy falu életben maradhat.
Nem vagyok hajlandó tovább rontani azt amit maga tett,
még az Elsődleges Irányelv durva megsértésével is.
Kapitány. A boraaliaknak gazdag, nagyszerű kultúrájuk van...
Magas szintű szellemi életet élnek.
Megérdemelnek egy esélyt a túlélésre.
És azt hiszem, ezt a célt szolgálja az Elsődleges Irányelv:
lehetővé teszi, hogy az alacsonyabb szintű kultúrák túléljenek és fejlődhessenek.
Ez nem egészen igaz. Az Elsődleges Irányelv a be nem avatkozást írja elő ilyen esetekben.
De bármit teszünk is, beavatkozunk...
Ha nem teszünk semmit, azzal tudatosan amellett döntünk, hogy hagyjuk elpusztulni őket.
Pontosan. Hatalmunkban állna megmenteni néhányat közülük.
Csak akarnunk kellene, ez minden.
Esküt tettünk az Elsődleges Irányelv betartására.
És amíg fel nem oldanak alóla vagy meg nem...
változtatják az Irányelvet, semmit sem tehetünk.
Néhány rögzítőm még a megfigyelőállomáson van.
Azokon vannak a kutatási eredményeim...
Ha úgy néz ki, hogy a boraali kultúra csak egy múzeumban élhet majd tovább,
legalább hadd hozzam fel a memóriaegységeket.
Attól tartok ez teljességgel lehetetlen.
De a hajó számítógépe segítségével létre hozhat egy kommunikációs csatornát
és feltöltheti ide az adatokat.
Ha ez minden, a megbeszélésnek vége.
Sajnálom, Nyikolaj.
Bárcsak lenne más lehetőség.
Elég jól ismerem az általad használt kommunikációs rendszert.
Ha gondolod, létrehozom a kapcsolatot a lenti számítógépeddel.
Azt hiszem nekem is menni fog.
Kapitány, a légkör leépülése az elmúlt néhány órában felgyorsult.
A levegő mintegy három percen belül belélegezhetetlenné válik.
Kapitány, befejeztem az adatok feltöltését.
Ha engedélyt ad rá, szeretném a kutatási naplómat beilleszteni a hajó adatbázisába.
Semmi akadálya. - A mezoszféra megsemmisült, uram.
A plazmonikus reakciók elérték a troposzférát.
Képernyőre.
Mi történik?
A plazmonikus reakciók zavarják az érzékelőinket.
Azt hittem, kiegyenlítette a hatást. - Így is volt.
Beiktatok néhány kiegészítő szűrőáramkört.
A kép helyreállt.
Ez azon pillanatok egyike,
mikor szembekerülünk az Elsődleges Irányelv okozta nehézségekkel.
És az életet, melyet tisztelnünk kellene, nem menthetjük meg.
Én ezt nem találom becsületes viselkedésnek, kapitány.
Nézzék el nekem, ha most távozom.
Öné a híd, Egyes.
Kormányos, elhagyjuk a keringési pályát.
Irány a 78-as űrállomás, ötös fokozat.
Igenis, uram.
Mi történt?
Egy meglehetősen rendhagyó energia-kiesés az EPS elosztórendszerben.
Mi okozza? - Az oka ismeretlen, uram.
Nehéz behatárolni a hibát.
Az energia-kiesést a biztonsági rendszer is észlelte. Az ok valahol a tízes szinten van.
Rendben, Mr. Worf, küldjön ki egy biztonsági osztagot.
Igenis, uram.
Elsősorban az EPS elosztókra és hálózati csomópontokra koncentráljanak.
Számítógép, ötös holodecket kinyitni.
Parancs nem végrehajtható. Az ötös holofedélzet üzemel.
Felülbírálom. Jogosultság: Worf, Téta 619.
A parancs nem végrehajtható. A holofedélzet vezérlése nem elérhető.
Worf, gyere be.
Nyikolaj? Mit keresel te itt?
Mutatnom kell valamit. De bármit látsz is, maradj nyugton.
Nézd.
Megtettem, amit ti nem voltatok hajlandók. Megmentettem őket.
Azonnal tervezgetni kezdtem,
amikor nyilvánvalóvá vált, hogy a bolygó elpusztul.
Tudtam, hogy ha hozzáférek a hajó számítógépéhez,
megalkothatom a lenti barlangrendszer másolatát.
Az volt a legnehezebb része a dolognak, hogy hogyan sugározzam fel őket úgy,
hogy senki se vegye észre az Enterprise-on.
Végül megzavartam a szenzorokat mesterséges interferenciákkal.
És a tervem bevált. Tökéletesen.
Alvás közben hoztam fel őket,
fogalmuk sincs arról mi történt.
Híd.
Ez egy nagyon egyszerű terv. Bízz bennem Worf,
működni fog. - Bízzak benned?
Soha nem is akartál engedelmeskedni a parancsnak.
Nem voltam hajlandó meghalni hagyni azokat az embereket
csak mert a kapitányod valami föderációs dogmát idézget.
Kötelességed volt tiszteletben tartani a kapitány parancsát
és be kell tartanod az Elsődleges Irányelvet.
Kötelesség. Ez az egyetlen ami számít neked, igaz?
Nem vagyok hajlandó egy absztrakt kifejezésnek alávetni a tetteimet.
A boraaliak élete sokkal fontosabb a számomra.
Ne aggódj már annyit, vedd egy kicsit lazábban. Minden rendben lesz.
Szégyent hoztál magadra. És rám úgyszintén.
Tovább már nincs dolgom veled.
Ezzel véget ért a pályafutása. - Tudom, kapitány. És egyáltalán nem érdekel.
És most mégis mihez kezdjünk ezzel a boraali kolóniával.
Úgy tudják, hogy még mindig a bolygójukon vannak.
Nem terv nélkül hoztam fel ide őket. Mindent pontosan kidolgoztam.
Keresünk nekik egy új bolygót, ahová betelepíthetjük őket.
Egy új bolygót, ami teljesen más lesz mint a Boraal...
Nem hiheti, hogy ilyen egyszerűen becsaphatja őket!
Nem is hiszem. Itt jön be a képbe a holofedélzet.
Rá fogom venni a boraaliakat hogy induljunk egy hosszú vándorútra,
egy olyan helyre, ahol biztonságban vannak a viharoktól.
A holodeck folyamatosan megváltoztathatja a környezeti programot,
hogy mikor célhoz érünk, a szimulált környezet olyan legyen, mint az új bolygó.
Ezután pedig egyszerűen lesugározzuk őket a felszínre.
És mi van ha nem sikerül?
Ha valamelyikük észreveszi, hogy valami nincs rendben?
Kapitány, nem láthatok előre minden nehézséget,
de azt hiszem fel fogom találni magam.
Hozzá fogok igazodni a dolgok alakulásához.
Nem vagyok elkápráztatva ettől a tervtől.
De más lehetőségünk nemigen van.
Rendben. Próbáljuk meg.
Köszönöm, kapitány.
Rengeteg bolygó van, amin a boraaliak fennmaradhatnak.
Le kell szűkítenünk a keresést.
Mintegy kilenc és fél órát vesz igénybe a teljes analízis végrehajtása.
És még akkor sem lehetünk biztosak abban, hogy találunk megfelelő bolygót.
Így van, uram. - Kapitány, ezt látnia kell.
Mi történt? - Azt hiszem, gondjaink lesznek.
Attól tartok nem tudjuk egyben tartani a szimulációt.
Miért nem?
Azok a plazmakitörések nem tettek jót a hajó rendszereinek.
Az EPS rendszer és az energia-elosztók eléggé bizonytalanul működnek.
Vagyis a holofedélzet látványalkotó rendszere instabillá válik.
A kérdés nem az, hogy összeomlik-e a szimuláció, hanem az, hogy mikor.
Nem akadályozhatjuk meg? - Nem, amíg fut a program.
A javításhoz újra kellene indítani az egész rendszert.
Ez órákig tartana.
Csak abban reménykedhetünk, hogy kitart a szimuláció addig ameddig kell.
Mást nem tehetünk, Mr. La Forge, figyelje a holofedélzet rendszereit.
Hozzon létre állandó kapcsolatot a...
holofedélzettel, és tájékozódjon a problémákról.
Visszajövök amint befejeződött a sebészeti átalakítás
és elkezdem felkészíteni a boraaliakat az utazásra.
Szerintem nem túl okos dolog egyedül maradni azokkal az emberekkel,
Mr. Worf önnel fog tartani.
Uram, jobb lenne valaki mást kijelölni erre a feladatra. Például Troi tanácsadót...
Mr. Worf, a boraaliak magát már ismerik. Nem vonhatunk be újabb személyeket a dologba.
Igenis, uram.
Tartsa rajta a szemét a testvérén.
Nem akarom, hogy tovább romoljon a helyzet.
Barátaim, visszatértünk
és hoztunk ennivalót is.
Nehezemre esik beszélni róla, de meg kell tudnotok...
Mikor Worf és én végül kijutottunk a felszínre a falunak már nyoma sem volt.
A vihar mindent elpusztított, nincs már hová visszatérnünk.
Idebent nem éljük túl... A tartalékaink végesek.
Ezért kell tovább mennünk.
Ismerek egy helyet. Nagyon messze van, de ott nincsenek ilyen viharok.
Nehéz utunk lesz, de a végén új otthonra lelünk.
Tudok egy utat a barlangokon át. Hosszú ugyan, de biztonságban haladhatunk a felszínig.
Hol van ez az új föld?
Mondtuk már, nagyon messze innen
és nem nagyon hasonlít erre a helyre.
Ott még a csillagok is másképp ragyognak. - Miért kellene nekünk más ég alá költözni?
És honnan tudhatnánk hogy ott biztonságban leszünk-e?
A testvérem látnok. Ha azt mondja biztonságban leszünk, úgy lesz, meglásd.
Mi történt? - Nézzétek.
Nem kell félnetek. Ez egy ómen.
És mit jelent?
Ez La Forge jele.
Egy nagy utazó üzenete.
Ha valaki ilyen lát a víztükörben, az azt jelenti,
hogy az úton, amelyre rálépni készül, a szerencse szegődik társául.
Csak egy kicsit tartsa még fel őket, Worf.
Már csak pár másodperc...
Így. Ennek elégnek kell lennie.
Látjátok? Az utunk előre meg van írva.
Hosszú út áll előttünk. Előbb eszünk valamit, utána felkészülünk az indulásra.
Worf, ezt nagyszerűen csináltad.
Nem is vagyunk olyan rossz csapat, ugye?
Csapat az aztán végképp nem vagyunk. Csak azért...
vagyok itt, mert Picard Kapitány ezt parancsolta.
Hát nem ugyanaz mindkettőnk célja? Hogy véghezvigyük ezt a tervet?
Igen. De csak azért mert te rákényszeríttettél minket.
Nem szégyenkezem amiatt, hogy megmentettem ezeket az embereket.
Egy cseppet sem változtál. Még mindig elvárod...
hogy más oldja meg a gondokat, amiket te okoztál.
Ne kezdjük már megint elölről a gyerekkori vitákat.
Meg akarom menteni azoknak az embereknek az életét, akik számítanak nekem.
Két bolygót találtunk, amelyek a legjobban megfelelnek a kívánalmaknak.
A Draygo IV-en különösen nagy mérsékelt zónák találhatók.
Azonban csak három fényévnyire van a kardassziai határtól.
Márpedig ott mostanában nagyon nyugtalan a helyzet.
A másik lehetőség a Vacca VI, a Cabral rendszerben.
Az eléggé elszigetelt hely.
Viszont a klímája valamivel barátságtalanabb, mint amihez a boraaliak szoktak.
Ennek ellenére is ez a bolygó tűnik a jobbik választásnak.
Ön másképp látja? - Nem, Data, igaza van,
csak belegondoltam abba, hogy mit teszünk.
Hiszen egy teljes faj jövője van a kezünkben.
Ez valóban nagy felelősséggel jár.
Olyan sok kérdés van amire nem tudjuk a választ.
Mi van akkor, ha a klíma annyira különbözőnek...
bizonyul, hogy előreláthatatlan változásokhoz vezet.
Még abban sem lehetünk biztosak, hogy életben maradnak.
És ha mégis, hogyan fejlődik tovább a társadalmuk?
és milyen hatással lesznek a Vacca rendszerre?
Fogalmunk sincs arról, mit jelent ez a változás a jövőjükre nézve.
Doktor, nem hiszem hogy bármit is garantálhatnánk.
Csak annyit tehetünk, hogy igyekszünk a jelen körülmények között a legjobban dönteni.
Na jó, Data akkor legyen a Vacca VI.
Data a hídnak. - "Itt Picard."
Megtaláltuk az új otthont a boraaliaknak.
"A Vacca VI a Cabral szektorban."
Maximális fokozattal negyvenkét órán belül ott vagyunk.
Nagyszerű. Kormányos, irány a Vacca VI.
Igenis, uram.
Mi az? - A krónikánk.
A falunk története. A ti falutoknak nincs?
Ilyen formában nincs.
Akkor hogyan tanítjátok meg a gyerekeiteknek a történeteiteket?
Hogy honnan származnak és hová tartanak.
Általában énekeljük, vagy meséljük őket.
Csakhogy így a történetek változnak amikor valaki továbbadja őket.
De ez itt ez már mindig ugyanolyan marad.
A krónikánkat már tizenhét nemzedék óta vezetik ebben a formában.
De sajnos csak az utolsó hatot tudtuk megmenteni.
Ez bemutatja a falunk pusztulását.
Ez te vagy és Nyikolaj, akik biztonságba juttatnak minket.
Most már indulnunk kell.
Pakoljátok össze a holmitokat.
Az egyik krónika elveszett. Valahol kieshetett a folyosón.
Megyek és megkeresem.
Együtt kell maradnunk. Attól tartok hátra kell hagynod.
Worf, abban van a falunk alapítása.
És a múltunk nélkül a jövőnk értéktelen.
Meg kell találnom.
De siess, hamarosan indulnunk kell.
Látnok...
Öreg ember vagyok már... Segítenél vinni a csomagomat?
Persze.
Ő Tarrana, a lányom.
Szerencsém van, hogy elég idős volt, hogy túlélje a viharokat.
Bátor lány. - És csinos lány.
És még nem ígérkezett oda senkinek.
Ha én már nem látom meg az új otthonunkat...
szeretném, ha a feleséged lenne.
Eléred az új otthont. Ezt megígérem.
Segíthetek?
Segítségre van szüksége?
Hagyják békén! Menjenek tőle távolabb, kérem!
Tudom, hogy ez a környezet nagyon riasztó a számára,
de higgyen nekem, minden rendben lesz.
Senki sem fogja bántani.
Nyikolaj és Worf barátai vagyunk. Ne féljen tőlünk.
Nyikolaj? - Igen.
Igen. Ő a barátom. És ez azt jelenti, hogy ön is a barátom.
Megígérem, senki sem fogja bántani.
Kérem, segítsen.
Hol vagyok?
Sajnálom, de nem tehetek semmit.
Az idegrendszere felépítése teljesen ismeretlen, nem tudom törölni az emlékeit.
Értem, hogy van? - A körülményekhez képest jól.
Adtam neki egy enyhe nyugtatót, Troi pedig szóval tartja.
Úgy látszik megnyugodott.
Tisztában van azzal mi történt vele? - Azt hiszem igen.
Lépjen kapcsolatba Mr. Worf-fal. Meg kell tudnia mi történt.
Íme, ő az új barátunk. Ő pedig Picard kapitány.
Vorin, igaz? - Miért hoztak ide bennünket?
A bolygójuk megváltozott. Nem tudtak volna tovább élni ott.
Ezért elhoztuk önöket. - De mi nem hagytuk el a barlangokat.
Illúziók segítségével fel tudunk építeni itt olyan helyeket,
amik valójában valahol máshol vannak.
De valójában az utóbbi két napot itt töltötték,
ezen a csillaghajón, nem pedig a Boraalon.
Tehát az otthonunk eltűnt?
Igen.
Vorin, figyeljen rám.
Mi el tudunk jutni más világokra.
Elvihetjük önöket egyre, ahol új életet kezdhetnek.
Új életet?
Ez egy lehetőség a kultúrájuknak, a népüknek a túlélésre, a továbbfejlődésre.
Hogyan fejlődhetnénk tovább, mikor a hely ahonnan származunk, nincs többé?
Dobara, menjen előre.
Viszem a csomagját. Csatlakozzon a többiekhez.
Köszönöm, látnok.
Rövidesen sötét lesz. Pár óra múlva.
Megkérnéd Mr. La Forge-t, hogy pár kilométerre innen készítsen egy megfelelő pihenőhelyet?
Mi történt?
Vorin kijutott a holofedélzetről. - Hogyan tudott kijutni?
Nem tudom. Dr. Crusher nem tudja törölni a memóriáját.
Mihez kezdenek vele? - Elmagyarázták neki a helyzetet
és rábízzák a döntést. - Egy pillanat...
Ha Vorin vissza akar jönni, visszaengedik?
Igen, pontosan. Nem a foglyunk.
De ha visszajön és elmondja, hogy mi történt vele az Enterprise-on...
Ezen akkor kellett volna gondolkodnod, amikor a fedélzetre sugároztad.
De te soha nem gondolsz a következményekre.
Ha ezzel arra gondolsz, hogy én csinálok valamit...
miközben mások haboznak, akkor igazad van!
Bárhová mész is, zűrzavar támad körülötted!
Hányszor álltál a szüleink elé úgy, hogy csak annyit kérdeztek: mibe keveredtél már megint?
Persze, bárcsak olyan lettem volna mint te. Worf, a tökéletes fiú!
Nem voltam tökéletes! De nem voltam ostoba és engedetlen sem.
Hát persze, hogy nem. Mindig teljesítetted a kötelességedet.
Ezt fel lehet hozni ellenem, azt viszont nem, hogy anyánk sírt volna miattam.
De már látom, hogy te nem vagy képes megváltozni,
így hát nincs értelme tovább beszélni erről.
Parancsnok, a holofedélzet hibái egyre nyilvánvalóbbak lesznek.
Elkövetek mindent, hogy egyben tartsam a szimulációt.
"Mikor érünk az új bolygóhoz?"
Úgy nyolc óra múlva.
Már csak addig kell kitartanunk.
"Jön valaki."
Beszélhetnék veled? - Persze.
Nem tudom mit mondott neked Nyikolaj, de kérlek, bocsáss meg neki még egyszer.
Hosszú ideje vitatkozunk már emiatt.
Még soha nem láttam ilyennek.
Általában olyan bizakodó és tele van önbizalommal,
de most megváltozott.
Tudod miért? - Nem. Nem, sajnálom.
Tudod, mióta Vorin eltűnt, a legtöbbünk félni kezdett.
Attól tartanak, hogy soha nem fogjuk elérni az új otthonunkat.
Szükségünk van Nyikolaj erejére, most még inkább mint bármikor.
Mikor a vihar először csapott le a falunkra,
sokan csak a halált vártuk.
De Nyikolaj visszaadta az életkedvünket,
összegyűjtött bennünket és elvitt abba a barlangba.
Megmentette az életünket.
Bátor, és együtt érző ember.
És én szeretem.
Kérlek, menj oda hozzá és vessetek véget a veszekedésnek.
Szeretném, ha újra egy család lennénk.
'Mi'? - Igen.
Szeretném ha úgy gondolnál rám mint a testvéredre.
Mert így...
így a gyermekem nagybátyja lennél.
Szinkron keringési pályára álltunk az új otthon körül.
Nagyszerű. Mr. La Forge, mennyi idő múlva
tudjuk lesugározni a boraaliakat?
"Még pár óra. Akadt itt néhány gondunk."
Attól tartok hogy a holodeck nem bírja tovább.
Mindenütt anyagképzési hibák jelentkeznek
és a leképező rendszer is bizonytalanul működik. Az egész csak egyre rosszabb lesz.
A transzporterállomás készen fog állni,
de lehet, hogy hamarabb le kell sugároznunk a boraaliakat, mint ahogy felkészülnének rá.
Igenis, uram.
Öné a híd, Egyes.
Van itt egy másik probléma is amivel, kezdenünk kell valamit.
Igen?
Elértük a bolygót amiről meséltem. Meghozta a döntését?
Azt hiszem, vissza kell mennem a népemhez.
Értem. És mit fog nekik mondani rólunk?
Még nem tudom.
Ha elmondja nekik az igazat, mi fog történni?
Hinni fognak önnek?
Ebben nem vagyok biztos. Ez a történet túl fantasztikus.
Talán azt fogják gondolni, hogy hallucinált
vagy azt, hogy megörült.
Nem hiszem, hogy életem végéig együtt tudnék élni ezzel a tudással
vagy akár azzal, hogy mindenki örültnek tartson.
És ha mégis igaznak tartják a történetet?
Akkor megtudják, hogy vannak más világok, csillaghajók.
Az összezavarná őket.
Elpusztítaná a világképüket, a hitüket.
Nem mondhatom meg nekik az igazat.
És nem tudok együtt élni sem egy ekkora titokkal.
Akkor maradjon itt.
És alkossa meg a jövőjét közöttünk.
Adjon még egy kis időt.
Kérem.
Hogyan párosodhattál egy boraalival? Mégis mit gondoltál?
Emiatt aztán igazán nem tartozom neked...
magyarázattal! Ez csak rám és Dobara-ra tartozik.
Mert te mindig csak magadra gondolsz!
Te pedig mindig a szememre veted az állítólagos hibáimat.
Te viselkedtél becstelenül Dobara-val szemben.
Nem! Ő és én együtt fogjuk felnevelni a gyerekünket.
Ez teljesen lehetetlen! Nem hagyom, hogy itt maradj!
Akkor meg kell, hogy ölj!
Mit jelentsen ez?
Ezek viharok. - Meg fognak ölni minket.
Ne aggódjatok, Worfnak elég hatalma van ahhoz, hogy egyszer s mindenkorra elűzze a vihart.
Igen. De előbb be kell húzódnotok a sátraitokba.
A sátrak nem védenek meg bennünket.
Worf fog megvédeni mindannyiunkat, bízzatok benne!
Menjetek a sátraitokba.
Parancsnok, jó lenne ha ránk tudna küldeni egy vihart,
jó sok villámlással és égzengéssel. - Meglátom mit tehetek.
Menjetek be. A vihar egyre rosszabb lesz.
Maradjatok bent.
Worf és én majd vigyázunk rátok.
Parancsnok, energiát!
A viharok nem térnek vissza többé.
Minden úgy lett ahogy megígértem. Worf, a testvérem megmentette az életünket.
A kapitány naplója, csillagidő 47427.2.
A boraaliak megérkeztek oda, ahol hamarosan felépül majd az új falujuk.
Egyikük sem sejti, hogy maguk mögött hagyták szülőbolygójukat.
A sikerünket azonban egy tragikus esemény árnyékolja be.
Azt hiszem, ez valami rituális öngyilkosság volt.
Azt mondta, sem itt, sem ott nem élhet.
Akkor is meghalt volna, ha nem avatkozunk bele.
De nem magányosan kellett volna szembenéznie vele. Félelemmel telve.
Bánja talán hogy megmentettük a boraaliakat?
Nem, persze, hogy nem. A tervünk működött.
De azt kívánom, hogy bárcsak Vorin
lett volna a híd a kultúráink közti szakadék fölött.
Barátságot köthettünk volna.
Menj most be a sátorba... - Nyikolaj, ne veszekedjetek.
Kérlek.
Megmondtam. Meg kell ölnöd, ha el akarsz vinni innen.
Nem akarok többé veszekedni veled, Nyikolaj.
Soha nem jöttünk ki jól egymással...
Nem.
Az én hibám.
Ha olyan lettem volna, mint te,
nem lett volna annyi gondunk.
Nem. Ha olyan lennél, mint én, a boraaliak most nem lennének itt.
Te tetted lehetővé számukra ezt az új életet.
És meg is szeretném osztani velük ezt az új életet.
Új krónikás kell a falunak... valakinek fel kell vállalnia.
És a gyerekemnek apa kell. Az én helyem itt van.
És így végre vállalok némi felelősséget is.
De rajzolni soha nem tudtál valami jól.
Hogy boldogulsz majd a krónikával? - Majd megtanulom.
Helyesen döntöttél.
Elvihetem? - Hiszen a tiéd.
El kell majd mondanom mindent apának és anyának.
Nem fogják megérteni. - Talán mégis...
ha majd elmondom nekik, hogy itt boldog vagy.